***Østre Nes VA-anlegg A/L***

**ÅRSBERETNING**

**Styrets beretning for 2018**

Styret har i 2018 bestått av: Bente E. Aspelie formann Thor Aage Thoresen viseformann på valg i år

 Jon Syse styremedlem Anne Sofie Clausen styremedlem Hanne Torp styremedlem på valg i år Odd Roar Johansen styremedlem

 Sverre Corneliussen varamedlem på valg i år

Regnskapsfører: Arne Holtedahl

1. Styret har hatt 2 møter i perioden, forøvrig kontakt via mail. Generalforsamling ble avholdt 7/7-18 i Helgerød klubbhus. Styret har hatt 6 medlemmer og 1 varamedlem i perioden.
2. Følgende styremedlemmer er på valg i år: Thor Aage Thoresen, Hanne Torp, Sverre Corneliussen
3. Sommerledningene ble åpnet i slutten av april og stengt i slutten av oktober ifølge avtale med Assemblin. Etter generalforsamlingens anmodning har vi inngått avtale med Assemblin om mer fleksible åpne- og stengetider avhengig av vær- og temperaturforhold.
4. Det har vært vanlig kontroll av anlegget iflg. Serviceavtale.
5. Kommunens lekkasjeteam har igjen påpekt mistenkelig høyt vannforbruk på Østre Nes, også i perioder hvor det er få hytteeiere. Flere søk er foretatt for å finne dette. På våren 2019 ble endelig lekkasjen lokalisert og utbedret.
6. Det er inngått avtale med Assemblin om 24-timers beredskap i juli, med tanke på sikring av respons på eventuelle pumpestopp når anlegget er maksimalt utnyttet i sommerferien.
7. Det er inngått samarbeidsavtale med firma VA-Consult for å beregne tiltak for oppgradering av anlegget til dagens og fremtidig behov. Rapport med forslag til tiltak foreligger før generalforsamling 2019, og tas med i budsjett for 2019. Rapporten anbefaler en løsning med trykkøkningspumpe for å øke trykket inn til anlegget, slik at hyttene på toppen får en bedring av vanntrykket.
8. VA-Consult skal også overta vedlikehold og oppgradering av kart med oversikt over private kummer og stikkledninger. De som ikke har besvart henvendelsen vil bli kontaktet i løpet av sommeren.
9. Styret v/Bente er blitt kontaktet av flere hytteeiere med ønske om oppgradering av sommerledninger til helårsbruk. Assemblin har utarbeidet et forslag til løsning med varmekabler. Prisanslag tas med i budsjett for 2019. Budsjettet tar høyde for oppgradering over to år, fordelt med anslagsvis 400’ pr år.
10. Det skal kartlegges hvor mange som har tilkobling til helårsvann i dag, og hvem som ønsker tilkobling til helårsledning via eksisterende ledning med varmekabel, nå eller senere. Hvis prosjektet blir godkjent, vil det være fullt mulig å koble seg til senere hvis det ikke er aktuelt i dag. Vedlagt oversendes skjema for utfylling, returneres pr mail til Bente.
11. Vi minner om plikten til å opplyse styret ved undertegnede om endringer i eierforhold, kontaktinformasjon, eller nye tilkoblinger til anlegget.
12. Regnskapet for 2018 er gjort opp med et overskudd på kr. 495’,-, kr. 248’ over budsjett.
Det er kommet til 2 nye medlemmer i 2018. Årsavgiften er foreslått til kr. 4000,- for 2019, for delvis å dekke opp kostnader til oppgradering. Resten tas av bankreserve, som i dag er på kr. 1.790.578,-
13. Drift av anlegget i 2018 har ellers vært normalt uten store avvik.

Sandefjord, 25. juni 2019

For styret

Bente E. Aspelie

formann

Mailadresse: beasp@online.no

Telefon: 91 10 36 97